AJÁNLATTÉTELI FELHÍVÁS 
a „Versenyképes Járások II. „Térségi települések közszolgáltatási célú épületeinek felújítása”
I. SZÁMÚ MÓDOSÍTÁSA

Tisztelt Ajánlattevő!

A Versenyképes Járások II. „Térségi települések közszolgáltatási célú épületeinek felújítása 2026. október -én közzétett Ajánlattételi felhívását – az elektronikus benyújtás módja és a hitelességi követelmények változása, valamint a felhívás árazatlan költségvetéssel történő kiegészítése miatt - az alábbiak szerint módosítom:
 (A változások vastag, piros színű betűvel jelölve!)
I. Az Ajánlattételi felhívás 12. pontja helyébe az alábbi rendelkezés lép:
[bookmark: _Hlk242258889]12. Ajánlat benyújtásának helye és módja:
A pályázatok benyújthatók papír alapon (személyesen vagy postai úton), vagy elektronikus úton az alábbiak szerint:
· Papír alapon történő benyújtás esetén: A Nagyrécsei Közös Önkormányzati Hivatal (8756 Nagyrécse, Kossuth u. 48.) címére, zárt borítékban. A borítékon kötelező feltüntetni az Ajánlattevő nevét és a következő szöveget: „Ajánlat – Versenyképes Járások Program II. „Térségi települések közszolgáltatási célú épületeinek felújítása” – NE NYISSA KI A BONTÁSI HATÁRIDŐ ELŐTT!”

· Elektronikus úton történő benyújtás esetén: Az ajánlattételi lapot és mellékleteit (cégszerű) aláírással ellátva, szkennelt formában Zalaújlak Község Önkormányzata hivatali kapujára (Rövid név: ZALAUJLAK, KRID: 541072967) kérjük elküldeni. Az ajánlat az https://epapir.gov.hu oldalon a Témacsoport: Egyéb, Ügytípus: Egyéb kategória kiválasztásával nyújtható be. 

· A közlemény/megjegyzés rovatban a következő szövegrészt kötelező feltüntetni: „Ajánlat - Versenyképes Járások Program II. „Térségi települések közszolgáltatási célú épületeinek felújítása”” Ajánlatkérő az elektronikus úton érkező ajánlatokat a bontási határidőig zártan kezeli, azok tartalmát nem ismeri meg.

II. Az Ajánlattételi felhívás 14. pontja helyébe az alábbi rendelkezés lép:
14. Az ajánlatnak kötelezően tartalmaznia kell az alábbi kitöltött és aláírt dokumentumokat:
· Ajánlati Adatlap (2. számú melléklet)
· Referencia-nyilatkozat a szükséges igazolásokkal 3. számú melléklet)
· Átláthatósági nyilatkozat (4. számú melléklet)
· Összeférhetetlenségi nyilatkozat (5. számú melléklet)
· Árazatlan költségvetés (6. számú melléklet)

III. Az Ajánlattételi felhívás 15. pontja helyébe az alábbi rendelkezés lép:
15. Hitelességi követelmények:
Az ajánlat és annak valamennyi melléklete (nyilatkozatok, részletes árazott költségvetés) kizárólag akkor minősül hitelesnek és jogilag érvényesnek, ha az alábbi formai követelményeknek megfelel:
· Papír alapú benyújtás esetén: Az ajánlatot és annak mellékleteit az Ajánlattevő cégjegyzésre jogosult képviselőjének eredeti, kézzel írott aláírásával kell ellátnia. Az ajánlathoz kötelezően csatolni kell a képviselő közjegyzői aláírási címpéldányának vagy ügyvéd által ellenjegyzett aláírás-mintájának egyszerű másolatát.

· Elektronikus úton történő benyújtás esetén: 
· Az Ajánlattételi adtalapot annak mellékleteivel együtt az Ajánlattevő (cégek esetén a cégjegyzésre jogosult képviselő) saját kezűleg aláírja és - egyéni vállalkozó Ajánlattevő kivételével - bélyegzőlenyomattal hitelesíti, majd a https://epapir.gov.hu oldalon szkennelt formában az önkormányzat számára a fenti részletezettek szerint megküldi. 


IV. Az ajánlattételi felhívás jelen felhívás 1. melléklete szerinti 6. melléklettel egészül ki. 
V. Az Ajánlattételi felhívás rendelkezései egyebekben nem változnak.

Zalaújlak, 2026. október 14.	
											
									Nagy Jánosné s.k.									polgármester







































1. melléklet:
„6. melléklet: Árazatlan költségvetés
(Excel formátumban)”

